érző | pozitív gondolatok, írások, idézetek
érző címkéhez tartozó bejegyzések
2019 december 20, Szerző: erosszsolt
Fuferenda Pál: Adventi Ima
Látod, Istenem, milyen esendő vagyok? Ha legalább nagyjából rendben mennek a dolgaim, sokszor elfelejtek beszélgetni Veled. Bezzeg, ha fáj, szorít, sajog, ha kényszerít valami ott belül, rögtön kicsúszik a számon, szinte észrevétlenül: Istenem, add, hogy…
Haragszol ilyenkor rám? Kérlek, bocsásd meg ezt a vétkemet is! Bocsáss meg, hisz most is kérni szeretnék. Nemcsak magamnak, hanem másoknak is.
Nekünk, akik eszeveszett tempóban száguldozunk az adventi fényekkel ékesített utcákon, böngésszük a karácsonyi katalógusokat, hogy mit milyen hitelből lehet megvásárolni, hogy gazdagabb legyen az ünnepünk. Uram, add, hogy ne higgyük el, hogy plazmatévéktől, fals zenéket kiabáló télapóktól, és 0 százalékos THM-től leszünk boldogabbak!
Bármilyen régimódian hangzik, adj vissza nekünk a dió és alma öröméből egy kicsit! Add, hogy boldogan tudjunk gyönyörködni a gyerekeink álomittas szuszogásában, add, hogy tudjunk nevetni és merjünk sírni, ha úgy esik jól.
Hogy néha meg tudjunk tisztulni egy nagy zokogásban, és ne szégyelljük, hogy nemcsak csörtető, sikerorientált, manipulált géplények vagyunk, hanem érző, sérülékeny, törékeny emberek, akik kapnak elég sebet földi pályafutásuk során.
Add, hogy ha elengedtünk valamit, ami fontos volt, kibírjuk a veszteség fájdalmát – ember módon, emberien. Szabadíts meg minket a gyűlölettől, bosszúvágytól, ellenségeskedéstől, acsarkodástól!
Add, hogy higgyünk egymásnak, egymásban!
Add, hogy legyen kedvünk gyertyafényben egy tiszta papírlapra tollból tintát maszatolni, csak úgy, a saját örömünkre.
Címkék: add, adj békét, advent, adventi fény, Adventi ima, alma, Úr, álomittas, érző, öröm, úgy esik jól, ünnep, baj, böngész, belül, beszélgetni, bocsánat, bocsásd meg, boldog, boldogabb, csörtető, csend, dió, elengedni, emberi, emberi módon, emberien, esendő, faj, fájdalom, fontos, Fufurenda Pál, gazdag, gazdagabb, géplény, gyógyulás, gyógyulni, gyönyörködni, gyerekeink, gyertafény, harag, haragszol, higgyünk egymásban, higgyünk egymásnak, hit, hitel, ima, Isten, Istenem add hogy, kapaszkodni, karácsony, karácsonyi katalógus, katalógus, kényszerít, kérés, kérni, köszönöm Istenem, kedv, kicsúszik, kicsit, magamnak, manipulált, maszatol, másoknak is, mosoly, nevetni, pályafutás, plazmatévé, régimódi, rendben mennek dolgaim, saját örömünkre, sajog, sérülékeny, sírni, seb, sikerorientált, száguldozunk, száguldunk, száj, szégyelljük, szégyen, szorít, szuszogás, találjuk meg, tévedés, tíz köröm, törékeny, törékeny ember, tempó, tiszta lap, tiszta papírlap, tisztulni, toll, Uram, utca, vásár, vásárolni, vétek, veled, veszteség, veszteség fájdalma, zene, zokogás
1 118 637 látogató
7 szabály. az Élethez.